મહત્વપૂર્ણ છે કે અમેરિકાની કોંગ્રેસે ઓબામાના કાર્યકાલમાં પેશન્ટ પ્રોટેક્શન એન્ડ અફોર્ડેબલ કેયર એક્ટ નામથી હેલ્થકેર પ્રોગ્રામને કાયદાકીય સ્વરૂપ આપ્યું હતું. તેને સંક્ષિપ્તમાં અફોર્ડેબલ કેયર એક્ટ પણ કહેવામાં આવતો હતો. અમેરિકાના તત્કાલિન રાષ્ટ્રપ્રમુખ બરાક ઓબામાએ 23 માર્ચ-2010ના રોજ આ કાયદા પર હસ્તાક્ષર કર્યા હતા. અમેરિકામાં વિપક્ષી દળના નેતાઓ આ યોજનાને ઓબામાકેયર કહેતા હતા. ખુદ ઓબામાએ આ નામ સ્વીકારી લીધું હતું. ભારત સરકારની નવી નેશનલ હેલ્થ પ્રોટેક્શન સ્કીમને પણ ઓબામા કેયરની જેમ મોદી કેયરનું નામ આપવામાં આવે તો નવાઈ નથી.